Helen Oyeyemi

Helen Oyeyemi FRSL (tí a bí ní ọjọ́ kẹwàá oṣù Kejìlá ọdún 1984) jẹ́ òǹkọ̀wé ilẹ̀ ọba àti oǹkọ ìtàn kéékèèké 

 Ìgbésí ayé 
Oyeyemi ni a bí ní orílẹ̀ èdè Nàìjíríà, tí a sì tọ́ ní Lewisham, South London láti ìgbà tí ó ti wà ní ọmọ ọdún mẹ́rin. Oyeyemi kọ ìwé rẹ̀ àkọ́kọ́, ìyẹn The Icarus Girl, nígbà tí ó ń kàwé fún A-levels ní Cardinal Vaughan Memorial School. Ó lọ sí Corpus Christi College, Cambridge. Láti ọdún 2014 ni ilé rẹ̀ ti wà ní Prague.

 Iṣẹ́ tó yàn láàyò 
Nígbà tí ó wà ní kọ́lẹ́ẹ̀jì, eré rẹ̀, Juniper's, ni àwọn akẹgbẹ́ rẹ̀ ṣe, tí Methuen  sì tẹ̀ ẹ́ jáde ní ọdún 2014. Ní ọdún 2007, Bloomsburygbé ìwé Oyeyemi kejì jáde , The Opposite House, tí ìmísí rẹ̀ wá láti inú Cuban mythology. Ìwé rẹ̀ kẹta, White Is for Witching, ní Picador  gbé jáde ní oṣù karùn-ún ọdún 2009. Ìwé yìí ni ó wà ní ipo tí ó kẹ́yìn nínú ipele àmì ẹyẹ ti Shirley Jackson Award  ó sì gba Somerset Maugham Award ni ọdún 2010.Ni ọdún 2009, Oyeyemi jẹ́ ọ̀kan lára àwọn  tí a kọ sínú orúkọ àwọn obìnrin tí ó wà nínú  Venus Zine's "25 under 25" list. Ìwé rẹ̀ kẹrin, Mr Fox, ni  Picador gbé jáde ní oṣù kẹfà ọdún  2011, Ní ọdún 2013,orúkọ rẹ̀ wà nínú Granta Best of Young British Novelists list. Ìwé rẹ̀ karùn-ún, Boy, Snow, Bird, ni Picador gbé jáde ní ọdún 2014. Boy, Snow, Bird wọ ipele tí ó kẹ́yìn fún Los Angeles Times Book Prize ní ọdún 2014.

Oyeyemi gbé What Is Not Yours Is Not Yours, àkójọpọ̀ ìtàn , jáde ní ọdún 2016. Ìwé yìí What Is Not Yours Is Not Yours ni ó gba 2016 PEN Open Book Award: fún ìwé lítírésọ̀ tí ó pọ̀, tí ó sì tayọ, láti owó olùṣẹ̀dá àwọ̀."2017 PEN America Literary Awards Winners", Pen America, 22 February 2017.

Gingerbread, ni a gbé jáde ní ọjọ́ karùn-ún, oṣù kẹta ọdún 2019. Peaces, ni a gbé jáde ní ọjọ́ Kínní, oṣù kẹrin ọdún 2021.

 Àwọn ìtọ́kasí 

Ẹ̀ka:Àwọn ọmọ Yorùbá